Notum sit omnibus tam futuris quam presentibus quod monachi sancti Petri de Cabilone dederunt Deo et sancte Marie de Firmitate et monachis ibidem Deo servientibus quicquid calumpniabantur in eodem loco tam propter parrochiam quam propter aliud. Hoc itaque confirmatum est in capitulo predictorum monachorum de Cabilone, in presentia domni Gualterii prefate civitatis episcopi et duorum abbatum, sancti Petri scilicet Arlenbaudi et sancte Marie de Firmitate Filiberti, quampluribus etiam pluribus assistantibus hoc donum in perpetuum testificantibus, Anserius testis, Hugo de Milliaco, Robertus de Milmanda, Hugo de Fontanis, Rodulfus Seguinus.